Läylim ÄUBÄKİR. Wldana Äjibekovanıñ Almatıda düñgirşekte twrıp jatqanına 5 jıl boldı
Jañalıqtar 2508 0 pikir 30 Qırküyek, 2009 sağat 09:30
Wldana Äjibekova özi twrıp jatqan düñgirşektiñ janında.
Almatı qalasındağı Aymanov pen Mıñbaev köşeleriniñ qiılısında ornalasqan düñgirşekti Wldana Äjibekova bwdan bes jıl bwrın 50 mıñ teñgege satıp alğan eken. Kommunaldıq qızmet türlerinen tek elektr jarığı ğana tartılğan düñgirşekti Wldana qıs mezgilinde elektr peşpen jılıtuğa tırısadı.
Tört qız, bir wl ösirgen Wldana Äjibekovanıñ jası qazir 58-de. Ol osıdan bes jıl bwrın Almatığa Oñtüstik Qazaqstan oblısı Sozaq audanınan qonıs audarğan. Tört qızı da twrmıs qwrğan. 2000 jıldıñ 31-şi jeltoqsanında 22 jastağı jalğız wlı Meyrambekti köşede kölik qağıp ketip, qaytıs bolğan.
Wlınıñ qazasın kötere almay bir jıldan keyin küyeui Beysen de baqilıq bolıptı. Sodan keyin Wldana auıldı jerdegi üyin satıp,
künköris qamımen Almatığa kelgen eken. Alayda, ol Almatığa kelgende jertölede twrıp jatqan qızdarınıñ üyinde twrudan bas tartqan.
- Küyeu balammen birge twra almadım. Qızıñdı wrıp-soğıp, boqtap jatqanda qayda tığılarıñdı bilmey qaladı ekensiñ. Almatıda twrıp jatqan ekinşi qızım küyeuimen ajırasıp ketken.Ol da jertölede twradı. Men olardıñ bir bölmesine barıp qalay twramın? - deydi Wldana Äjibekova Azattıq tilşisine.
JARIMJAN QIZ, JARIM KÖÑİL ANA
Bwrın Wldana osı düñgirşekte kenje qızımen twrıptı. Twrmısta jolı bolmay, küyeuimen ajırasıp ketkennen keyin kenje qızı eki balasın alıp, şeşesiniñ janına kelgen eken. Wldananıñ aytuınşa, twrmıs tauqımetinen jüykesi tozğan qızı talay ret düñgirşekti örtep jibere jazdaptı. Sondıqtan ol qızın eki ay bwrın jüyke auruların emdeytin ortalıqqa ornalastırğandığın aytadı.
Düñgirşek twrğan köşede jılu qwbırların auıstıru jwmıstarı jürip jatqandıqtan, äkimşilikten kelgen ökilder düñgirşekti ornınan alatının eskertken. Äkimşilik qızmetkerleri äyelge jertöleden bir baspana qarastırıp köretinin jetkizipti, alayda Wldana jertölede twruğa üzildi-kesildi qarsılıq tanıtıp otır.
- Jüyke auruına şaldıqqan qızım jertöleni örtep jiberedi nemese jertöledegi köp krandardıñ birin bayqausızda ağıtıp jiberse, basım bälege qaladı. Onıñ üstine, jertöleden neşe türli aurular şığıp jatqanın teledidardağı jañalıqtardan künde berip jatır emes pe? Mwnı meniñ densaulığım kötermeydi. Onsız da suıqtan eki sausağım bügilip qalğan, - deydi Wldana.
Wldananıñ tört qızınıñ biri - Gülmira aula sıpıruşı bolıp jwmıs isteydi. Otbasındağı bes adam jertöleniñ ayaday ğana bir bölmesinde twradı eken. Ol da anasına kömektesetindey jağdayı joq ekenin aytadı.
- Meniñ eki balam bar. Küyeuimniñ densaulığı naşar. Anam auılda künin köre almağan soñ osında kelgen. Zeynetkerlikke endi ğana şıqqalı otır. Anam bazarğa şığıp wsaq-tüyek satıp, künin äreñ körip jür. Auırıp qalğan jağdayda därisin alıp berip, qolımnan kelgenşe kömektesip twramız. Qazir qwbır auıstırıp jatqan jwmısşılarğa tamaq jasap, näpäqasın tauıp jür, - deydi qızı Gülmira.
NEMERESİ ÄSEM ÄJESİNİÑ ÜYİN QWRBILARINA KÖRSETUGE WYALADI
Al Wldana Äjibekovanıñ nemeresi Äsem äjesine kelip, kömektesip twratının aytadı.
- Bos uaqıtımda äjeme kelip, kömektesip twramın. Suın tasıp, kirin juıp beremin. Şınımdı aytsam, äjemniñ osınday düñgirşekte twrıp jatqanı meniñ namısıma tiedi. Qwrbılarımmen tek sabaqqa barğanda ğana aralasamın, - deydi ol.
Almatı qalası äkimdigindegi käsipkerlik jäne önerkäsipti damıtu böliminiñ bastığı Aydın Wtbaev bolsa, Wldana Äjibekovanıñ bwl düñgirşekte bes jıl boyı twrıp kele jatqanına kümänmen qaraytının jetkizdi. Onıñ aytuına qarağanda, Wldana Şımkentte twratın qızdarınıñ qolına baruğa kelispey otır.
- Ol kisini däl qazir jertölege ornalastırğanmen, ol jer suıq.. Al jwmısşılardıñ aytuınşa, bwl düñgirşek äzirge jwmısqa eşqanday kedergi keltirip twrğan joq. Bwl kisini twraqtı tirkeuge otırğızu qiın bolıp twr. Eger bwl mäseleni şeşsek, päter kezegine twrğızuğa bolar edi, - deydi Aydın Wtbaev.
Wldana Äjibekova auılğa qaytıp oralğanımen, ol jaqta kün köru qiın ekenin aytadı. Söyte twra, ol osı künge deyin qwzırlı organdarğa arız jazıp, baspana swramağan eken.